75. ΠΡΟΕΔΡΙΚΟ  ΔΙΑΤΑΓΜΑ υπ΄αριθ. 361 της 16/21 Οκτ. 2001 (ΦΕΚ Α΄244) Κατανομή σε Τμήματα των υποθέσεων του Συμβουλίου της Επικρατείας. Έχοντας υπόψη: 1.Τις διατάξεις: α) του άρθρου 14 παράγραφοι 1 και 8 του Ν.Δ/τος 170/1973 "περί του Συμβουλίου της Επικρατείας" (ΦΕΚ Α΄ 229), όπως αντικαταστάθηκε, συμπληρώθηκε και τροποποιήθηκε με τα άρθρα 16 του Ν. 702/1977 (ΦΕΚ Α΄ 268), 1 παράγραφοι 4 και 5 του Ν. 1968/1991 (ΦΕΚ Α΄ 150) και 42 παράγραφος 4 του Ν. 2172/1993 (ΦΕΚ Α΄ 207), β) του άρθρου 12 παράγραφος 1 του Ν. 2145/1993 (ΦΕΚ Α΄ 88), γ) του άρθρου 29Α του Ν. 1558/1985 (ΦΕΚ Α΄ 137) όπως αυτό προστέθηκε με το άρθρο 27 του Ν. 2081/1992 (ΦΕΚ Α΄ 154) και τροποποιήθηκε με το άρθρο 1 παρ. 2α του Ν. 2469/1997 (ΦΕΚ Α΄ 38). 2.Τη σύμφωνη γνώμη της Ολομέλειας του Συμβουλίου της Επικρατείας (αριθμός πρακτικού 7/2001). 3.Το γεγονός ότι από την έκδοση του παρόντος διατάγματος δεν προκαλείται δαπάνη εις βάρος του κρατικού προϋπολογισμού, με πρόταση του Υπουργού Δικαιοσύνης, αποφασίζουμε: Άρθρ.1.-Στο Α΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες προκύπτουν από την εφαρμογή της νομοθεσίας για: 6.ΑΑ.α.74-75 Συμβούλιο Επικρατείας α) την κοινωνική προστασία γενικά και ιδίως: αα. την κοινωνική ασφάλεια, ββ. τη στεγαστική ή άλλου είδους αποκατάσταση του αστικού ή αγροτικού πληθυσμού, γγ. την αναγνώριση της ιδιότητας και την προστασία των αναπήρων, των θυμάτων πολέμου και των πολεμιστών γενικά, εφόσον δεν πρόκειται για τοποθέτηση, απόλυση ή άλλη μεταβολή της υπηρεσιακής κατάστασης όλων αυτών ως υπαλλήλων του Δημοσίου, των οργανισμών τοπικής αυτοδιοίκησης και λοιπών νομικών προσώπων δημοσίου δικαίου, β) την ευθύνη του Δημοσίου, των οργανισμών τοπικής αυτοδιοίκησης και των λοιπών νομικών προσώπων δημοσίου δικαίου προς αποζημίωση, με την επιφύλαξη των οριζομένων στο άρθρο 6 περ. δ του παρόντος. Άρθρ.2.-1.Στο Β΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες προκύπτουν από την εφαρμογή της νομοθεσίας για: α) τους φόρους, δασμούς, εισφορές, τέλη και συναφή δικαιώματα του Δημοσίου, των οργανισμών τοπικής αυτοδιοίκησης και των λοιπών νομικών προσώπων δημοσίου δικαίου, β) τα λογιστικά βιβλία, γ) την προστασία του ελεύθερου ανταγωνισμού, δ) τα σήματα και τα διπλώματα ευρεσιτεχνίας. «2.Στο τμήμα αυτό υπάγονται και οι αιτήσεις ακυρώσεως κατά πράξεων της διαδικασίας που προηγείται της σύναψης σύμβασης προμήθειας αγαθών του Δημοσίου, οργανισμών τοπικής αυτοδιοίκησης και των λοιπών νομικών προσώπων δημοσίου δικαίου.» Η διάταξη του άρθρ. 2 αριθμήθηκε ως παρ. 1 και η μέσα σε «» παρ. 2 προστέθηκε με την παρ. 1 άρθρ. 1 Π.Δ 334/4-12 Δεκ. 2003 (ΦΕΚ Α΄285) Διορθ. Σφαλμ. στο ΦΕΚ Α΄317 της 31 Δεκ. 2003, κατωτ. αριθ. 80. Άρθρ.3.-1.Στο Γ΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες προκύπτουν από την εφαρμογή της νομοθεσίας για: α) την οργάνωση και λειτουργία της Διοικήσεως, των οργανισμών τοπικής αυτοδιοίκησης, των ιδρυμάτων ανώτατης και ανώτερης εκπαίδευσης και των λοιπών νομικών προσώπων δημοσίου δικαίου, καθώς και τη συγκρότηση, εκλογή, διορισμό και μεταβολές όλων των οργάνων αυτών.  β) το διορισμό ή την πρόσληψη και την υπηρεσιακή κατάσταση γενικά των δικαστικών, διοικητικών και στρατιωτικών λειτουργών και υπαλλήλων, των  κληρικών, των υπαλλήλων των οργανισμών τοπικής αυτοδιοίκησης και λοιπών νομικών προσώπων δημοσίου δικαίου, καθώς και του προσωπικού γενικά του Δημοσίου και των Νομικών Προσώπων Δημοσίου Δικαίου, ανεξάρτητα από τη φύση της υπηρεσιακής σχέσης με την οποία συνδέεται, την πρόσληψη και γενικά την υπηρεσιακή κατάσταση του προσωπικού νομικών προσώπων ιδιωτικού δικαίου, καθώς και του προσωπικού των ιδιωτικών εκπαιδευτηρίων, με την επιφύλαξη των οριζομένων στο άρθρο 6 περ. δ του παρόντος, γ) την εκλογή και την υπηρεσιακή κατάσταση γενικά του διδακτικού ερευνητικού προσωπικού των ιδρυμάτων ανώτατης και ανώτερης εκπαίδευσης, δ) την εισαγωγή και κατάσταση γενικά μαθητών των παραγωγικών σχολών των λειτουργών και υπαλλήλων της περίπτωσης β΄ και τη μεταβολή της κατάστασης των έφεδρων αξιωματικών, ε) τους μαθητές, φοιτητές, σπουδαστές, υποτρόφους και μετεκπαιδευομένους,  στ) τους δικηγόρους, συμβολαιογράφους, υποθηκοφύλακες, δικαστικούς επιμελητές, επιμελητές ανηλίκων, ορκωτούς ελεγκτές - λογιστές, εκτελωνιστές και χρηματιστές. 2.Στο Γ΄ Τμήμα υπάγονται επίσης οι κατά το Σύνταγμα και το νόμο προσφυγές υπαλλήλων. 3.Το Γ΄ Τμήμα είναι αρμόδιο για την εκδίκαση των αιτήσεων αναιρέσεως που αφορούν τον έλεγχο του κύρους των νομαρχιακών, δημοτικών και κοινοτικών εκλογών. Άρθρ.4.-1.Στο Δ΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες δεν ανήκουν στην αρμοδιότητα των άλλων Τμημάτων, όπως είναι ιδίως οι σχετικές με: α) την άσκηση κάθε είδους επαγγέλματος ή επιχείρησης, β) τις επιδοτήσεις, επενδύσεις και κάθε είδους ενισχύσεις για αναπτυξιακούς σκοπούς, γ) τους πρόσφυγες και λοιπούς αλλοδαπούς, δ) την ιθαγένεια, ε) τις συγκοινωνίες και τα αυτοκίνητα. «2.Στο Τμήμα αυτό υπάγονται και οι αιτήσεις ακυρώσεως κατά πράξεων της διαδικασίας που προηγείται της σύναψης σύμβασης του Δημοσίου, οργανισμών τοπικής αυτοδιοίκησης και των λοιπών νομικών προσώπων δημοσίου δικαίου, με την επιφύλαξη των οριζομένων στο άρθρο 2 παράγραφος 2 του παρόντος διατάγματος για τη σύναψη συμβάσεων προμήθειας αγαθών.» Η παρ. 2 αντικαταστάθηκε ως άνω από την παρ. 2 άρθρ. 1 Π.Δ. 334/4-12 Δεκ. 2003 (Α΄285) Διορθ. Σφαλμ. στο ΦΕΚ Α΄317 της 31 Δεκ. 2003, κατωτ αριθ. 80. (Αντί για τη σελ. 104,267) Σελ. 104,267(α) Τεύχος 1400 Σελ. 31 Συμβούλιο Επικρατείας 6.ΑΑ.α.75 Άρθρ.5.-1.Στο Ε΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες προκύπτουν από την εφαρμογή της νομοθεσίας για: α) την προστασία του φυσικού περιβάλλοντος, των δασών και δασικών εκτάσεων, των υδάτων, της αυτοφυούς χλωρίδας και της άγριας πανίδας, β) την προστασία του πολιτιστικού περιβάλλοντος, των αρχαιοτήτων και αρχαιολογικών χώρων, των μνημείων, των διατηρητέων κτιρίων και των παραδοσιακών οικισμών, γ) τα μεταλλεία και λατομεία, δ) τον αιγιαλό και την παραλία, ε) τη χωροταξία, την πολεοδομία και τη δόμηση γενικά, στ) την ίδρυση και λειτουργία βιομηχανικών, βιοτεχνικών, μηχανολογικών, κτηνοτροφικών και ξενοδοχειακών εγκαταστάσεων γενικά, ζ) την εγκατάσταση κεραιών ραδιοφωνίας, τηλεόρασης και μέσων επικοινωνίας γενικά. 2.Επίσης στο Ε΄ Τμήμα υπάγονται: α) η επεξεργασία των κανονιστικών διαταγμάτων, β) η έγκριση κάθε διαχειριστικής δαπάνης. Άρθρ.6.-Στο ΣΤ΄ Τμήμα του Συμβουλίου της Επικρατείας υπάγονται τα ένδικα βοηθήματα και μέσα που αφορούν διαφορές οι οποίες προκύπτουν από την εφαρμογή της νομοθεσίας για: «α)τις διοικητικές συμβάσεις, με την επιφύλαξη των οριζομένων στα άρθρα 2 παρ. 2 και 4 παρ. 2 του παρόντος.» Η μέσα σε «» περίπτ. (α) αντικαταστάθηκε ως άνω από την παρ. 3 άρθρ. 1 Π.Δ. 334/4-12 Δεκ. 2003 (Α΄285) Διορθ. Σφαλμ. στο ΦΕΚ Α΄317 της 31 Δεκ. 2003, κατωτ. αριθ. 80. β) τις αναγκαστικές απαλλοτριώσεις και τις επιτάξεις, ανεξάρτητα από το όργανο που τις κηρύσσει, με την επιφύλαξη των οριζομένων στο άρθρο 5 παρ. 1 περ. ε του παρόντος, γ) τη στρατολογία, δ) τις κάθε είδους αποδοχές (δεδουλευμένες ή μη) και χρηματικές αξιώσεις που συνδέονται με την πρόσληψη, υπηρεσιακή κατάσταση και λύση της σχέσης του προσωπικού γενικά του Δημοσίου, των οργανισμών τοπικής αυτοδιοίκησης και των λοιπών νομικών προσώπων δημοσίου δικαίου, ε) τη διοικητική εκτέλεση γενικά, ανεξάρτητα από τη νομοθεσία που διέπει το σχετικό τίτλο. Άρθρ.7.-1.Η ισχύς του διατάγματος αυτού αρχίζει από την 7 Ιανουαρίου 2002. Σελ. 104,268(α) Τεύχος 1400 Σελ. 32 2.Ένδικα βοηθήματα και μέσα που έχουν ασκηθεί στο Συμβούλιο της Επικρατείας έως την έναρξη ισχύος του παρόντος προεδρικού διατάγματος αλλά δεν έχουν συζητηθεί εκδικάζονται από το κατά τις διατάξεις του παρόντος αρμόδιο Τμήμα. 3.Τα προεδρικά διατάγματα 309/1986 και 239/1994 καταργούνται.

[Source: greek_legal_code_raptarchis | Tokens: 6986]